आमिर इन दिनों अपने भांजे इमरान की फिल्म 'जाने तू या जाने ना' के प्रचार में जोर शोर से लगे हुए हैं. ये फिल्म आमिर खान प्रोडक्शन्स
                  के बैनर तले बनाई गई है. ये फिल्म इसी हफ्ते सिनेमाघरों तक पहुँच रही है.
               

बीबीसी संवाददाता दुर्गेश उपाध्याय ने आमिर से एक लंबी बातचीत की—
               


'जाने तू या जाने ना' से आपके भांजे इमरान फिल्मी दुनिया में प्रवेश कर रहे हैं, इस बात को लेकर कितने उत्साहित हैं आप.

एक प्रोड्यूसर के तौर पर मैं काफी खुश हूँ,  जिस तरह से ये फिल्म बनी है. इमरान के काम से खुश हूँ,फिल्म में सारे कलाकार नए हैं
                  सबने बहुत अच्छा काम किया है. अब मैं इंतजार कर रहा हूं कि जल्द से ये फिल्म दर्शकों तक पहुँचे.
               

फिल्म के प्रचार में आप काफी बढ़ चढ़कर हिस्सा ले रहे हैं. ये बताइए कि आपने जब ये फिल्म देखी है, आपको कैसी लगी.

प्रोड्यूसर के तौर पर ये मेरी ज़िम्मेदारी है कि मैं अपनी फिल्म का प्रमोशन अच्छे ढ़ंग से करूं. जिस कास्ट ने ये फिल्म बनाई है
                  उसको मैं एक अच्छी से अच्छी रीलिज दे पाऊं. ये एक हल्की-फुल्की र... अधिकतम 4000 वर्णों के लिए लेख जारी रखें:
ोमांटिक फिल्म है. फिल्म के डायरेक्टर अब्बास टायरवाला ने एक अच्छी
                  स्क्रिप्ट लिखी है उन्होंने इससे पहले कई सफल फिल्में लिखी हैं. इस बार भी उन्होंने एक अच्छी स्क्रिप्ट लिखी है और उसे डायरेक्ट
                  भी अच्छे ढंग से किया है. 
               




ये मेरे लिए एक महत्वपूर्ण कदम है, ऐसा पहली बार है कि आमिर ख़ान प्रोडक्शंस की किसी फ़िल्म में मैं ख़ुद मौजूद नहीं हूँ. मैं
                  ये चाहता हूं कि जिस तरह से पिछले सालों में मैंने अपनी एक्टिंग के ज़रिए अपनी एक साख बनाई है उसी तरह से मैं एक प्रोड्यूसर के
                  तौर पर भी अपनी एक जगह बना पाऊँ और लोगों को लगे कि अगर आमिर ने बनाई है तो अच्छी बनाई होगी.
               

आपके लिए किसी भी स्क्रिप्ट में क्या जरुरी है ताकि आप उसमें एक्टिंग करने या उसे निर्देशन करने के लिए राज़ी हों.

स्क्रिप्ट ऐसी होनी चाहिए कि वो मेरे दिल को छुए, जो मुझे हंसाए-रुलाए जब भी मैं कोई स्क्रिप्ट सुनता हूँ तो उसे आम आदमी की नजर
                  से देखता हूं और मेरे लिए ये बहुत जरुरी है कि अगर मुझे कोई फिल्म आडिएंस के लिहाज से पसंद आती है तभी मैं उससे जुड़ना पसंद करता
                  हूं.
               

इस फिल्म से मंसूर ख़ान की वर्षों बाद वापसी हो रही है. आप से जानना चाहेंगे कि कैसे राजी किया आपने उन्हें.

जिस वक़्त 'जाने तू' की शुरुआत हुई ठीक उसी वक्त मैं अपनी फिल्म 'तारे ज़मीन पर' के निर्माण में व्यस्त था. ऐसे में मेरे पास इतना
                  वक़्त नहीं था कि मैं 'जाने तू' की तरफ ध्यान दे पाता.मैंने मंसूर से निवेदन किया कि वो आएँ वो और प्रोड्यूसर की ज़िम्मेदारी संभालें. मैं चाहता था कि इसी बहाने मंसूर एक बार फिर से
                  फिल्मों से वापस लौटेंगे. 
               

कई लोगों का मानना है कि 'जाने तू'लोगों को आपकी पहली फ़िल्म 'क़यामत से क़यामत तक' की याद दिलाएगी, लोग कह रहे हैं कि इमरान की
                     शक्ल में यंग आमिर की एक बार फिर से पर्दे पर वापसी हो रही है.

देखिए, दोनों फिल्में बिल्कुल अलग हैं. हां, दोनों में युवाओं की कहानी है, रोमांटिक फिल्म भी है लेकिन दोनों के प्लॉट्स में काफी
                  फर्क है. 
               




इतना जरुर है कि इमरान और मुझमें कुछ समानताएं हैं और ऐसा हमारे रिश्ते की वजह से हो सकता है. लेकिन...